Hizkuntza Politikarako Sailburuordetzaren 2015eko dirulaguntzak
Reportslide
Cyberbullying cyberstalking
Social media e distorsioni d'uso #S...
Bullismo e cyber bullismo di Riccar...
HIZKUNTZA POLITIKARAKO
SAILBURUORDETZAREN 2015eko DIRU-
 45,6 milioi euro bideratuko ditu Hizkuntza Politikarako
Sailburuordetzak 2015ean diru-laguntzatarako
 Euskaltegietako ikasleentzako laguntza indibidualek %25eko
gehikuntza izango dute: milioira iritsiko dira
Patxi Baztarrika, Hizkuntza Politikarako sailburuordeak, 2015ean berak gidatzen duen
sailburuordetzak zabalduko dituen diru-laguntza deialdien berri eman du gaur goizez
Donostian, prentsaren aurrean egin den aurkezpenean. Hizkuntza Politikarako
Sailburuordetzaren zazpi diru-laguntza deialdiek, HABE barne, (beherago banan-
banan zerrendatuak ageri dira) 42.287.500 euro izango dituzte urte berrian. Bestalde,
proiektu zehatzetarako lankidetza hitzarmenetarako 3.436.630 euro emango. Beraz, bi
multzook batuta, 45.624.130 euro izango dira guztira diru-laguntzatan 2015ean.
Igoera izango duten diru-laguntzen artean daude euskaltegietako ikasleentzako
laguntza zuzenak. HABEren ikasmaila ofizialen bat gainditzen duten euskaltegietako
ikasleentzako milioi bat euro izango da 2015an, amaitzera doan 2014 honetan baino
%25 gehiago (800.000 euro bideratu ziren 2014an). “Bizi dugun testuinguru
ekonomiko zailean esanguratsua da laguntza-ildo hau igo izana”, nabarmendu du Patxi
Baztarrikak. “Herritarren euskara ezagutzan edo gaitasunean aurreratzen jarraitzea
eta, beraz, herritar helduek euskara ikasteko aukerak erraztea, lehentasunezkoa da
hizkuntza politikaren arloan. Sailburuordetzaren urteko diru-laguntza guztien % 68,03
helduen euskalduntzearen finantzaketara destinatzen da”. Gainerakoan, 2015eko diru-
laguntza programa guztiak 2014ko mailetan mantendu dira.
Diru-laguntza deialdiek 2015ean dakartzaten berrikuntzen artean berriz, bi dira
azpimarratzekoak: Batetik, LanHitz programaren barruan, eta orain arteko diru-
laguntza deialdiaz gain, egitasmo pilotu bat jarriko da abian, hizkuntza kudeaketan
aurreratuen dauden enpresek euskaraz lan egin dezaten. Eta bestetik, deialdi honetan
bertan, multzo berezi bat eskainiko zaie elkargo profesionalek bultzaturiko ekimenei,
elkargo horietako profesionalek euskaraz lan egin dezaten. Programa honetaz
baliatuko dira, adibidez, beren lana euskaraz ere egiten duten abokatu eta
prokuradoreak, Justizia Administrazioan ere euskararen erabilera sustatuz.
Bestalde, EBPN/ESEP diru-laguntza deialdia bi urterako zabalduko da. Hizkuntza
Politikarako Sailburuordetza aztertzen ari da gainerako deialdiak ere urte anitzetarako
egitea hurrengo deialdietatik aurrera, betiere diruz lagundutako ekimen eta eragileen
egonkortasun eta eraginkortasuna areagotzeko baliagarria izango balitz.
45,6 milioiko kopurua “ahalegin handia” dela azpimarratu du sailburuordeak, eta diru-
laguntza hauek ez direla gastua, inbertsioa baizik. “Euskararen sustapenean
inbertitzen dugun euro bakoitza, euskal gizarteak bereak dituen bi hizkuntzen arteko
bizikidetzan inbertitzen den euroa da” gehitu du, “eta bi hizkuntzen bizikidetzan
inbertitzen dena, gizarte honen bizikidetzan inbertitzen da. Euskararen erabilera
sustatzea behar-beharrezkoa da gure gizartean bi hizkuntza ofizialen erabilera benetan
bermatzera iristeko. Euskararen erabilera sustatzea behar-beharrezkoa da euskara
edo gaztelania aukeratzeko eskubidea den-denei bermatzeko eta inor gure artean ez
dadin hizkuntzaz aldatzera behartuta aurkitu”, azaldu du Baztarrikak.
Haatik, dena ez dela dirua ere argitu nahi izan du Hizkuntza Politikarako
sailburuordeak. “Etekina atera behar zaie diru horiei, eta beharrezkoa da ekimen
publiko eta pribatuen arteko uztardura. Hortxe dago arrakastaren giltzarria. Ekimen
pribatuak, bere indar soilez, ezin izango luke aurrera egin. Ezinbestekoak ditu herri-
erakundeen konpromisoa eta babesa. Eusko Jaurlaritza horren jakitun da, eta bere
gain hartzen du dagokion lana: diru baliabideak aurreikusi eta eraginkortasunez
erabiltzea, eta, ezinbestez, lankidetza publiko-pribaturako lehentasunak finkatzea”.
Aurkezturiko diru-laguntza hauek dira, Baztarrikaren aburuz, Jaurlaritzak bere egiten
duen erantzukizunaren erakusle.
Azkenik, lehentasunen artean lehentasun gazteak, eta gazteen euskararen erabilera
direla gehitu du Patxi Baztarrikak. “Euskara bakarrik eskolari lotzen dion katea hautsi
behar dugu. Euskara hizkuntza bizia izateko gakoa hain zuzen ere delako erabilia
izatea eskolan ez ezik eskolaz kanpoko jardueretan ere, kaleko bizitzan, lan munduan,
aisialdian, interneten, era guztietako zerbitzu publikoetan, lagun artean eta familiako
harremanetan”.
1) HABE (Helduen euskalduntzea): 30.860.000 euro
Hemen lau deialdi bereizi behar dira:
- Udal euskaltegiei zuzendutako diru laguntzen deialdia: 11.340.000euro
- Euskaltegi pribatu homologatuei zuzendutako diru laguntzen deialdia:
18.300.000 euro
- Euskal Etxeetan euskara irakasteko jardueretarako diru laguntzen deialdia.
- Ikasmaila ofizialen bat gainditu duten euskaltegietako ikasleentzako
zuzeneko diru laguntzen deialdia: 1.000.000 euro
Deialdi hauetan eskaerak egiteko epeak 2015eko udan irekiko dira, ikasturteka
baitoaz.
2) Euskalgintza deialdia: 979.200 euro
Gizarte bizitzan oro har (bereziki aisialdian, kiroletan, kultur jardueratan eta testuinguru
ez-formaletan) euskararen erabilera sustatzeko proiektuak dituzten enpresa eta elkarte
pribatuentzat zuzendutako deialdia. Proiektuek bultzatu beharko dute, beste gauzen
 Esparru ez formaletan erabilera sustatzea: aisialdia, begiraleen prestakuntza,
eskola-orduz kanpoko kirol eta kultura jardunak… haurrei eta gazteei zuzendutakoak argiro lehenetsiz.
 Erdaldun elebakarrei euskara hurbiltzeko ekimenak eta etorkinentzat hizkuntza
gaitasuna eta trebetasuna sendotzea.
 Familia bidezko euskararen transmisioa bermatzen laguntzekoa.
 Euskarazko irakurzaletasuna suspertzea….
Eskaerak aurkezteko epea hilabetekoa izango da, 2015eko urtarrilaren 7tik otsailaren
9ra bitartean, biak barne.
3) Euskarazko hedabideei zuzendutako diru laguntzak: 4.875.000 euro
Egunkari, aldizkari, irrati, telebista eta Internet bidezko euskarazko hedabideren bat
egiten duten enpresa pribatuentzat zuzendutako diru-laguntza. Deialdi honen xedea da
euskarazko hedabideak sendotu, garatu, normalizatu eta eraginkortzea, bezeroei
begira irismen maila indartuz.
Diru-laguntzak jaso ahal izango dituzte, beraz, mota honetako ekimenek:
 Euskara hutsean egiten den eguneroko prentsa (Euskal Herri mailakoa nahiz
tokiko prentsa), eta tokiko edo eskualdeko edo lurralde historiko mailako
 Euskara hutsean egiten diren aldizkariak, informazio orokorrekoak nahiz
espezializatuak, haurrei eta gazteei zuzendurikoak eta bestelakoak.
 Irratiak eta telebista lokalak, osorik nahiz partez euskaraz ari direnak.
 Internet bidezko euskara hutsezko agerkariak.
Euskararen erabilera sendotzea denez deialdi honen helburua, eraginkortasuna
lehenetsiko da. Beraz, hedabideak bere eremuan duen eraginkortasuna baloratu eta
sarituko da, betiere kontsumitzailearen ikuspegitik aztertuta.
4) Nagusiki gaztelaniaz diren hedabide idatzien edizio digitaletan
euskararen presentzia areagotzeko diru laguntzen deialdia: 400.000 euro
Nagusiki gaztelaniaz eta egunero editatzen diren komunikabideak egiten dituzten
enpresa pribatuentzat zuzendutako diru laguntza. 2014an ireki zen lehen aldiz diru-
laguntza deialdi hau. Helburua da, euskararen presentzia areagotzea:
- Egunero argitaratzen eta nagusiki gaztelania erabiltzen duten idatzizko
egunkarien edizio digitaletan.
- Interneten bidez berriak euskaraz ere zabaltzen dituzten albiste agentzietan.
Deialdi honen helburu nagusia laukoitza da: batetik, euskaldunek informazioa euskaraz
jasotzeko duten eskubidea modu eraginkorragoan betetzea. Bestetik, euskal
herritarrek kontsumitzen dituzten hedabideetan euskarazko informazioa presente
izatea; hirugarrenik, belaunaldi gazteen hizkuntza ohituretan eragitea, komunikazio
produktuen kontsumoa egiterakoan euskaraz baliatzeko ohitura sortuz; azkenik,
interneteko euskarazko edukiak gehitzea.
5) IKT deialdia (Informazio eta Komunikazio Teknologiak): 807.500 euro
Informazioaren eta komunikazioaren teknologietan euskarazko baliabideak eta
aplikazio berriak sortzen eta garatzen, eta euskararen presentzia Interneten
areagotzeko ekimenak garatzen diharduten enpresa eta entitate pribatuentzat
zuzendutako diru laguntza.
Helburua da:
 Euskarazko atari eta webgune berriak sortzea eta garatzea.
 Martxan diren webguneetan zerbitzu eta eduki berriak eskaintzea, eta
mugikorretarako egokitzea.
 Softwarea euskaraz sortzea edo euskarara lokalizatzea helburu duten
egitasmoak, baita gailu mugikorretan erabiltzekoak ere.
Erabilera denez, eremu honetan, eraginkortasunaren neurri nagusia, bisita eta
bisitarien kopuruei edota publiko potentzialari arreta berezia eskaintzen zaie
egitasmoak ebaluatzerakoan. Era berean, aisialdia eta entretenimendurako
egitasmoak ere lehenesten dira.
Deialdi hau urtarrilean argitaratuko de EHAAn, eta ondoren irekiko dira eskaerak
egiteko epeak.
6) LanHitz deialdia: 1.594.800 euro
EAEn lantokiak dituzten edo kudeaketa egiten duten entitate eta enpresa pribatuei
zuzendutako diru laguntza. Helburua da enpresa eta entitate hauen lantokietan
euskararen erabilera eta presentzia areagotzea.
- Euskararen lehen erabilera plana egitea
- Urteko garapen kudeaketaren plana egitea
- BIKAIN ziurtagiria eskuratzea
7) EBPN/ESEP deialdia (2015-2016 urteetarako): 2.771.000 euro
EAEko udalentzat eta udalez gaindiko organismoentzat diru laguntzak
(mankomunitateak, koadrilak). Helburua da udal entitateek Euskara Biziberritzeko Plan
Nagusia / Euskara Sustatzeko Ekintza Plana garatzea, ondorengo jardueren bidez:
- Aisialdiko eta kirol munduko ekintzetan euskararen erabilera sustatzeko
- Familia bidezko euskararen transmisioa indartzea.
- Eskola-giroan baina eskola-orduz kanpoko jardueretan euskararen erabilera
sustatzeko ekimenak.
- Helduen artean euskararen erabilera bultzatzea, Mintzalaguna edo bere gisako
egitasmoen bidez.
- Euskara etorkinei gerturatzeko saioak…
Bestelako diru laguntzak: 3.336.630 euro
Orain arte azaldutakoak deialdi bidez emango diren diru-laguntzak dira. Baina
Hizkuntza Politikarako Sailburuordetzak ematen dituen diru-laguntzen artean
badira deialdi hauetatik aparte hitzarmen bidez eta proiektu berezietarako
berariazko laguntzen bidez sailburuordetzak egiten dituen ekarpenak. 2015an
era horretako ekimenetarako 3.336.630 euro destinatzea aurreikusten dugu.
Honako hauek izango dira onuradunak: Euskaltzaindia, Euskaltzaleen
Topagunea, Labayru, EHUko Euskara Institutua, EHUko Unescoren Katedra,
EUDEL, UEMA, Euskal Herriko Bertsozale Elkartea, Tokikom, ONCE, EIZIE,
Galtzagorri Elkartea, Mintzola, Rikardo Arregi Kazetaritza Saria, Nafarroako
EKE eta Iparraldeko Euskararen Erakunde Publikoa-Office Publique de la
Donostian, 2014ko abenduaren 29an
Social media e distorsioni d'uso #SMWRME 2015